Okirat száma: MAD/1095-1/2020.

**Alapító okirat**

módosítása

A bevezető rész az alábbiak szerint módosul:

**Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) bekezdése alapján a Madocsai Kölyökkuckó Óvoda és Mini Bölcsőde alapító okiratát a következők szerint adom ki:**

**Az 1. pont 1.1.1. alpontja** az alábbiak szerint módosul:

* 1. A költségvetési szerv
     1. megnevezése: Madocsai Kölyökkuckó Óvoda és Mini Bölcsőde

**A 2. pont 2.3. alpontja** az alábbiak szerint módosul:

* 1. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Madocsai Kölyökkuckó Óvoda | 7026 Madocsa, Fő u. 24. |

**A 4. pont 4.1. alpontja** az alábbiak szerint módosul:

1. **A költségvetési szerv tevékenysége**
   1. A költségvetési szerv közfeladata: a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 6. pontja, és a nemzeti köznevelésről szóló 2011. évi CXC. törvény 8. § szerinti óvodai nevelés, illetve 8. pontja gyermekjóléti ellátások és szolgáltatások (ezen belül a gyermekek védelméről és a gyámügyi igazgatásról szóló 1997. évi XXXI. törvény 42. §-a szerinti bölcsődei ellátás)

**A 4. pont 4.3. alpontja** az alábbiak szerint módosul:

4.3.A költségvetési szerv alaptevékenysége: óvodai nevelés feladatainak ellátása a Magyarország helyi önkormányzatairól szóló 2011. évi CLXXXIX. törvény 13. § (1) bekezdése alapján a helyben biztosítható közfeladatok ellátása körében ellátandó helyi önkormányzati feladat, tovább mini bölcsődei ellátás. Az óvodában a gyermek három éves korától a tankötelezettség teljesítéséig a nevelési programnak megfelelő érzelmi, erkölcsi, közösségi nevelése, szocializációjának biztosítása; a gyermek értelmi fejlesztése, egészséges életmódra nevelése. Az óvoda alaptevékenysége körében megszervezi a gyermekei fejlődést elősegítő tevékenységeket, megvalósítja a sajátos nevelési igényű gyermekek integrált nevelését. Az óvodai élet a gyermekek napközbeni ellátását is magába foglaló foglalkozások keretében folyik. A nemzeti köznevelésről szóló 2011. évi CXC. törvény 4. § 25. pontja alapján sajátos nevelési igényű gyermek, tanuló: az a különleges bánásmódot igénylő gyermek, tanuló, aki a szakértői bizottság szakértői véleménye alapján mozgásszervi, érzékszervi (látási, hallási), értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzd.

**A 4. pont 4.4. alpontja** az alábbiak szerint módosul:

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 091110 | Óvodai nevelés, ellátás szakmai feladatai |
| 2 | 091120 | Sajátos nevelési igényű gyermekek óvodai nevelésének, ellátásának szakmai feladatai |
| 3 | 091140 | Óvodai nevelés, ellátás működtetési feladatai |
| 4 | 096015 | Gyermekétkeztetés köznevelési intézményben |
| 5 | 104037 | Intézményen kívüli gyermekétkeztetés |
| 6 | 104031 | Gyermekek bölcsődében és mini bölcsődében történő ellátása |
| 7 | 104035 | Gyermekétkeztetés bölcsődében, fogyatékosok nappali intézményében |

**A 6. pont 6.1.1. alpontja** az alábbiak szerint módosul:

**6.A köznevelési intézményre vonatkozó rendelkezések**

6.1.A köznevelési intézmény

6.1.1.típusa: többcélú köznevelési intézmény óvoda-bölcsőde

**A 6. pont 6.2. alpontja** az alábbiak szerint módosul:

* 1. A feladatellátási helyenként felvehető maximális gyermek-, tanulólétszám a köznevelési intézmény

|  |  |  |  |
| --- | --- | --- | --- |
|  | feladatellátási hely megnevezése | tagozat megjelölése | maximális gyermek-, tanulólétszám |
| 1 | Madocsai Kölyökkuckó Óvoda és Mini Bölcsőde (óvoda) |  | 80 fő |
| 2 | Madocsai Kölyökkuckó Óvoda és Mini Bölcsőde (mini bölcsőde) |  | 7 fő |

**A 6. pont 6.3. alpontja** az alábbiak szerint módosul:

* 1. A feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|  | ingatlan címe | ingatlan helyrajzi száma | vagyon feletti rendelkezés joga vagy a vagyon használati joga | az ingatlan funkciója, célja |
| 1 | 7026 Madocsa, Paksi út 19. | 333. | használati jog | óvoda, mini bölcsőde |

**A 7. pont** az alábbiak szerint módosul:

1. **Záró rendelkezés**

Jelen alapító okiratot a 2020. augusztus 31. napjától kell alkalmazni.

Kelt: Madocsa, 2020. május 29.

P.H.

Baksa Ferenc

polgármester